KLASA: 032-01/23-01/04

URBROJ: 2198/01-2-23-3

Zadar, 12. lipnja 2023. godine

Na temelju Odluke o raspisivanju Javnog poziva za financiranje programskih sadržaja lokalnih i regionalnih televizijskih nakladnika od interesa za Grad Zadar u 2023. godini, KLASA:032-01/23-01/04 , URBROJ: 2198/01-2-23-2 od 12. lipnja 2023. godine, gradonačelnik Grada Zadra dana, 12. lipnja 2023. godine raspisuje

**JAVNI POZIV**

**za financiranje programskih sadržaja lokalnih i regionalnih televizijskih nakladnika od interesa za Grad Zadar u 2023. godini**

**I. PREDMET JAVNOG POZIVA**

Predmet Javnog poziva je javno prikupljanje prijava za financiranje programskih sadržaja lokalnih i regionalnih televizijskih nakladnika od interesa za Grad Zadar u 2023. godini sukladno Zakonu o elektroničkim medijima (Narodne novine 111/21., 114/22.).

Pod programskim sadržajima podrazumijevaju se objave od interesa za Grad Zadar i stanovnike Grada Zadra koje su izdvojene u tematske cjeline ili pojedinačno.

Cilj dodjele financijskih sredstava je proizvodnja i objava kvalitetnih programskih sadržaja od interesa za Grad Zadar i stanovnike Grada Zadra.

**II. UVJETI ZA PRIJAVU NA JAVNI POZIV**

Na Javni poziv mogu se prijaviti lokalni i regionalni televizijski nakladnici koji obavljaju djelatnost elektroničkog medija i ispunjavaju sljedeće uvjete:

- imaju sjedište na području Grada Zadra;

- imaju koncesiju za područje Grada Zadra;

- televizijski nakladnici upisani u Knjigu pružatelja medijskih usluga televizije Agencije za elektroničke medije (AEM) – područje koncesije digitalna regija D7;

- prijavitelj mora biti upisan u Knjigu pružatelja medijskih usluga televizije Agencije za elektroničke medije (AEM) najmanje godinu dana od dana predaje prijave.

**Pravo na dodjelu financijskih sredstava ne mogu ostvariti pružatelji elektroničke publikacije:**

- koji se za prijavljene programske sadržaje financiraju iz sredstava Fonda za poticanje i pluralizam elektroničkih medija, proračuna Europske unije, državnog proračuna ;

- koji su u likvidaciji ili stečajnom postupku;

- koji imaju nepodmirenih obveza prema proračunu Republike Hrvatske.

**III. KRITERIJI DODJELE FINANCIJSKIH SREDSTAVA**

Kriteriji temeljem kojih će se utvrđivati prednost prijavljenog programskog sadržaja su:

1. Sadržaj programa, kvaliteta, kreativnost, inovativnost, autorski pristup u osmišljavanju programskog sadržaja.

Broj bodova: 0 - 10

1. Lokalni karakter programskog sadržaja (praćenje događaja na području županije), usmjerenost na potrebe i interese građana Grada Zadra, vjerodostojnost objava i uključenost građana u predložene programske sadržaje.

Broj bodova: 0 - 10

1. Dinamika objava prijavljenog programskog sadržaja na primarnom mediju te dinamika objava istog ili prilagođenog sadržaja na portalima i društvenim mrežama proizašlih iz primarnih medija prijavitelja.

Broj bodova: 0 - 10

1. Popis TV programa emitiranih tijekom 2022. godine čiji je sadržaj usmjeren na potrebe i interese građana Grada Zadra.

Broj bodova: 0 - 10

1. Doseg objava medija s obzirom na pokrivenost područja koncesije televizije.

Broj bodova: 0 - 10

**Ukupno: 0 – 50 bodova**

**Dodatno će se vrednovati, s maksimalno do 10 bodova, sadržaji usmjereni na teme:**

● ostvarivanja prava građana na javno informiranje (1 - 3 boda),

● poticanja gospodarskih aktivnosti na području Grada Zadra (1 bod),

● poticanja zaštite okoliša na području Grada Zadra (1 bod),

● poticanja kulturne raznolikosti, umjetnosti i njegovanje baštine Grada Zadra (1 bod),

● razvoja znanosti, odgoja, obrazovanja i sporta (1 bod),

● promocije zdravlja i socijalne uključenosti, posebice populacije starijih osoba, hrvatskih branitelja, osoba s invaliditetom i osoba s posebnim potrebama (1 bod),

● poticanja turizma i turističkih manifestacija (1 bod),

● nacionalnih manjina u Gradu Zadru (1 bod).

**Neće se vrednovati objava sadržaja isključivo informativnog karaktera.**

**IV. SADRŽAJ PRIJAVE**

Prijava na Javni poziv sadrži sljedeću dokumentaciju:

1. Obrazac 1 – ispunjen u cijelosti, ovjeren pečatom i potpisom osobe ovlaštene za zastupanje

2. Obrazac 2 – podaci o programskom sadržaju koji se prijavljuje, ovjeren pečatom i potpisom osobe ovlaštene za zastupanje

3. Izjava – ispunjena u cijelosti, ovjerena pečatom i potpisom ovlaštene osobe za zastupanje

4. Ovjereni izvadak iz Upisnika medijskih usluga koji se vodi pri Vijeću za elektroničke medije

5. Potvrda nadležne porezne uprave o nepostojanju duga.

6. Popis TV programa emitiranih tijekom 2022. godine ovjeren pečatom i potpisom ovlaštene osobe za zastupanje koji dokazuje da je prijavitelj emitirao minimalno 10 programskih sadržaja čiji je sadržaj usmjeren na potrebe i interese građana Grada Zadra. Popis mora sadržavati: naziv TV programa, sadržaj odnosno opis programa s naznakom datuma i vremena emitiranja.

7. Preslika rješenja o upisu u sudski ili drugi odgovarajući registar, ili drugi dokument kojim nakladnik dokazuje da ima sjedište, odnosno poslovnu jedinicu na području Grada Zadra koja ne smije biti starija od 6 mjeseci od dana objave Javnog poziva.

Prijedlozi programskih sadržaja dostavljaju se isključivo na propisanim obrascima koji su dostupni na službenim mrežnim stranicama Grada Zadra ([www.grad-zadar.hr](http://www.grad-zadar.hr)).

Obrasci se ispunjavaju isključivo pomoću računala.

Nakladnik može na Javni poziv prijaviti više programskih sadržaja koji se obrađuju na Obrascu 2.

**V. NAČIN PRIJAVE**

Prijava i pripadajuća dokumentacija predaje se poštom preporučeno u zatvorenoj omotnici na adresu: GRAD ZADAR, URED GRADONAČELNIKA, Narodni trg 1, 23 000 Zadar ili osobno u pisarnici Grada Zadra, Narodni trg 1, 23 000 Zadar, u zatvorenoj omotnici s naznakom: „Ne otvaraj - Prijava na Javni poziv za financiranje programskih sadržaja lokalnih i regionalnih televizijskih nakladnika od interesa za Grad Zadar u 2023. godini.“

**VI. ROK ZA PODNOŠENJE PRIJAVE**

Prijave na Javni poziv s pripadajućom dokumentacijom podnose se u roku od 8 (osam) dana od dana objave Javnog poziva na mrežnim stranicama Grada Zadra.

Prijave na Javni poziv koje ne budu podnesene u gore utvrđenom roku, na način i u obliku opisanom u točkama IV., V. i VI. ovog Javnog poziva, smatrat će se neprihvatljivima i neće se razmatrati.

Razmatrat će se samo programski sadržaji koji su pravodobno prijavljeni te koji u cijelosti zadovoljavaju propisane uvjete Javnog poziva.

**VII. REZULTATI JAVNOG POZIVA, PRAVO PRIGOVORA I POTPISIVANJE UGOVORA**

Zaključak o dodjeli financijskih sredstava donosi gradonačelnik Grada Zadra na prijedlog Povjerenstva koje imenuje gradonačelnik Grada Zadra, a koje će, sukladno kriterijima ovog Javnog poziva, razmotriti i ocijeniti prijave podnesene na Javni poziv.

Rezultati Javnog poziva bit će objavljeni službenim mrežnim stranicama Grada Zadra u roku od 3 (tri) dana od dana odabira.

Zaprimljene prijave na Javni poziv se ne vraćaju.

Prijavitelji imaju pravo prigovora na Zaključak o dodjeli financijskih sredstava.

Rok za podnošenje prigovora je 8 (osam) dana od objave Zaključka o dodjeli financijskih sredstava na mrežnim stranicama Grada Zadra.

O prigovoru odlučuje gradonačelnik Grada Zadra.

Prijavitelji kojima se odobre financijska sredstva sklopit će sa Gradom Zadrom Ugovor o financiranju programskih sadržaja kojim će se regulirati međusobna prava i obveze korisnika financijskih sredstva i Grada Zadra.

Broj i iznos dodijeljenih sredstava bit će usklađen s raspoloživim proračunskim sredstvima Grada Zadra za 2023. godinu.

**VIII. NAČIN OBJAVE INFORMACIJA**

Informacije o ovom Javnom pozivu, propisani obrasci i dokumentacija te sve obavijesti i promjene uz ovaj Javni poziv, kao i Zaključak o dodjeli financijskih sredstava, bit će objavljene na mrežnim stranicama Grada Zadra ([www.grad-zadar.hr](http://www.grad-zadar.hr)).